b'\n_START_ARTICLE_\nFairless gasskraftverk\n_START_PARAGRAPH_\nFairless gasskraftverk og Fairless avfallskraftverk er navnet p\xc3\xa5 to varmekraftverk i delstaten Pennsylvania i det \xc3\xb8stlige USA. Begge drives av naturgass eller avfallsgass (landfill gas)._NEWLINE_Fairless gasskraftverk har en installert produksjonskapasitet p\xc3\xa5 1.200 MW, fordelt p\xc3\xa5 2 like store 600 MW-blokker med moderne gassturbiner. Operat\xc3\xb8r er Fairless Energy LLC. Det ligger p\xc3\xa5 stedet hvor USX Fairless st\xc3\xa5lverk tidligere l\xc3\xa5. Utstyret er vesentlig levert av General Electric. Anlegget ble bygget ut i \xc3\xa5rene 2001\xe2\x80\x932004. Brenselkilden er naturgass._NEWLINE_Fairless avfallskraftverk har en installert kapasitet p\xc3\xa5 60 MW fordelt p\xc3\xa5 2 like store blokker. Opprinnelig brant kraftverket b\xc3\xa5de naturgass og fyringsolje fjernvarme fra Fairless st\xc3\xa5lverk, og ble satt i drift i 1955. Men da kilden til fjernvatrme fra st\xc3\xa5lverket forsvant, ble det en utfasing av hele driften og senere ombygging til brenning av avfallsgass (landfill gas), utbygd fra 2004.'